**001 Daina ,,Kalėdos ir mano šeima“**

Autorė Ilona Bum

Pro mano namo dureles

Tėvelis įnešė eglutę.

Sniegelis dengė šakeles,

Virpėjo jos maža širdutė.

-Labas, eglute!

O iš palėpės su dėže

Mama pas vaikučius skubėjo.

Kalėdiniai žaislai joje-

Eglutę puošt labai norėjo.

-Valio! Kalėdos!

Pried.:

Linksmų Kalėdų- mamai,

Linksmų Kalėdų- tėčiui.

Seneliui ir senelei-

Linksmų, linksmų, linksmų!

Broliukui- meduoliukui,

Sesytei- saldainytei,

Draugams ir savo kiemui

Daug laimės aš linkiu!..